jkorsvik/nowiki_second_scrape_merged huggingface dataset:
Utsjaly

Utsjaly (russisk: Учалы) er en by i Republikken Basjkortostan i Russland. Byen ligger rundt 230 km øst for Ufa. Innbyggertall: 37 196 (folketelling 2002), 32 400 (folketelling 1989).


== Referanser ==


== Eksterne lenker ==
Offisielt nettsted 
(en) Uchaly – kategori av bilder, video eller lyd på Commons
Hold On Be Strong

«Hold On Be Strong» (norsk: hold fast, vær sterk) er en norsk popballade som vant Melodi Grand Prix 2008, og som var Norges bidrag til Eurovision Song Contest samme år. Sangen og teksten er skrevet av Mira Craig, og Maria Mittet synger den. I Eurovision Song Contest i Beograd endte sangen på en femteplass.


== Melodi Grand Prix ==
Rundt 600 sanger ble sendt inn til NRKs Melodi Grand Prix høsten 2007, og Mira Craigs «Hold On Be Strong» var en av sangene som ble plukket ut til å delta i konkurransen i 2008.
NRK fikk Maria Mittet, da kjent som Maria Haukaas Storeng, til å framføre den i delfinale 2 i Kongsvingerhallen fredag 18. januar 2008. Sangen gikk rett til finalen i Oslo Spektrum lørdag 9. februar, og der vant den en klar seier med nesten 200 000 stemmer. «Hold On Be Strong» ble dermed Norges bidrag til Eurovision Song Contest i Serbia samme år.


== Eurovision Song Contest ==
Det norske bidraget deltok i den første semifinalen i Eurovision Song Contest tirsdag 20. mai. Der kom Maria Mittet på fjerdeplass og kvalifiserte seg til finalen lørdag 24. mai. I finalen kom «Hold On Be Strong» på en femteplass, det beste norske resultatet siden Jostein Hasselgård i 2003. Norge ble også det beste vesteuropeiske landet i konkurransen. Jorunn Hauge, May Kristin Kaspersen, Karianne Kjærnes, Håvard Gryting og Øystein Nesbakken var med på scenen som støttevokalister.


== Listeplasseringer ==
«Hold On Be Strong» ble den største suksessen for en Melodi Grand Prix-låt siden Wig Wams «In My Dreams» tre år tidligere. Låten lå hele 21 uker på VG-lista, hvorav én uke på førsteplass. Låten havnet også på flere andre lands hitlister, blant annet Hellas, Danmark og Sverige. Dette var også første gang en norsk vinnerlåt ble sluppet digitalt før den kom på CD eller vinyl.
«Hold On Be Strong» ble også nominert til Årets hit til Spellemannprisen 2008. Dette var andre gang en Melodi Grand Prix-vinner ble nominert til denne prisen, første gang var «Nocturne» i 1995.


== Referanser ==
Hendekagon

I geometri er en hendekagon (også  undecagon) en polygon med elleve sider og elleve vinkler, og vanligvis refererer en regulær hendekagon til en som har alle sider med lik lengde og alle vinkler lik 147,272727...°. Betegnelsen undecagon blir sett på som feil, ettersom prefikset skal være "hen" (gresk for elleve) og ikke "un" (latin for elleve). 
Arealet til en regulær hendekagon med sider med lengde a er gitt av

  
    
      
        A
        =
        
          
            11
            4
          
        
        
          a
          
            2
          
        
        cot
        ⁡
        
          
            π
            11
          
        
        ≃
        9.36564
        
          a
          
            2
          
        
        .
      
    
    {\displaystyle A={\frac {11}{4}}a^{2}\cot {\frac {\pi }{11}}\simeq 9.36564a^{2}.}
  En regulær hendekagon kan ikke konstrueres med passer og linjal.


== Bruk i valuta ==
Den kanadiske dollarmynten og den indiske to-rupi, er trykket på et regulært hendekagonalprisme.


== Se også ==
Hendekagram


== Eksterne lenker ==
(en) Properties of an Undecagon (hendecagon)
(en) Eric W. Weisstein, Hendecagon i MathWorld.
Triskaidekagon

I geometri er en triskaidekagon en polygon med 13 sider og 13 vinkler, og vanligvis refererer en regulær triskaidekagon til en som har alle sider med lik lengde og alle vinkler lik ca. 152,308°.  
Arealet til en regulær triskaidekagon med sider med lengde a er gitt av

  
    
      
        A
        =
        
          
            13
            4
          
        
        
          a
          
            2
          
        
        cot
        ⁡
        
          
            π
            13
          
        
        ≃
        13.1858
        
          a
          
            2
          
        
        .
      
    
    {\displaystyle A={\frac {13}{4}}a^{2}\cot {\frac {\pi }{13}}\simeq 13.1858a^{2}.}
  En regulær triskaidekagon kan ikke konstrueres med passer og linjal, men ved hjelp av Neusis konstruksjon.


== Eksterne lenker ==
(en) Eric W. Weisstein, Tridecagon i MathWorld.
Pentadekagon

I geometri er en pentadekagon en polygon med femten sider og femten vinkler, og vanligvis refererer en regulær pentadekagon til en som har alle sider med lik lengde og alle vinkler lik 156°.  
Arealet til en regulær pentadekagon med sider med lengde a er gitt av

  
    
      
        A
        =
        
          
            15
            4
          
        
        
          a
          
            2
          
        
        cot
        ⁡
        
          
            π
            15
          
        
        =
        
          
            
              15
              
                a
                
                  2
                
              
            
            8
          
        
        
          (
          
            
              
                3
              
            
            +
            
              
                15
              
            
            +
            
              
                2
              
            
            
              
                5
                +
                
                  
                    5
                  
                
              
            
          
          )
        
        ≃
        17.6424
        
          a
          
            2
          
        
        .
      
    
    {\displaystyle A={\frac {15}{4}}a^{2}\cot {\frac {\pi }{15}}={\frac {15a^{2}}{8}}\left({\sqrt {3}}+{\sqrt {15}}+{\sqrt {2}}{\sqrt {5+{\sqrt {5}}}}\right)\simeq 17.6424a^{2}.}
  


== Konstruksjon ==
En regulær pentadekagon kan konstrueres med passer og linjal.
Animasjonen under viser konstruksjonen av en pentadekagon. Det er viktig at passerradiusen holdes konstant i skrittene 14 til 21.
Heksadekagon

I geometri er en heksadekagon en polygon med seksten sider og seksten vinkler, og vanligvis refererer en regulær heksadekagon til en som har alle sider med lik lengde og alle vinkler lik 157,5°.
Arealet til en regulær heksadekagon med sider med lengde a er gitt av

  
    
      
        A
        =
        4
        
          a
          
            2
          
        
        cot
        ⁡
        
          
            π
            16
          
        
        =
        4
        
          a
          
            2
          
        
        (
        
          
            2
          
        
        +
        1
        )
        (
        
          
            4
            −
            2
            
              
                2
              
            
          
        
        +
        1
        )
      
    
    {\displaystyle A=4a^{2}\cot {\frac {\pi }{16}}=4a^{2}({\sqrt {2}}+1)({\sqrt {4-2{\sqrt {2}}}}+1)}
  Vinkelsummen av en heksadekagon er 2520°.
En regulær dekagon kan ikke konstrueres med passer og linjal.


== Eksterne lenker ==
(en) Eric W. Weisstein, Hexadecagon i MathWorld.
Slaget om Cisterna

Slaget om Cisterna (30. januar 1944 til 2. februar 1944) var et slag kjempet under andre verdenskrig, som en del av Operasjon Shingle. Slaget endte med tysk seier.
Foranledningen til slaget var de alliertes landgang i Anzio 22. januar 1944. I løpet av uken som fulgte klarte de allierte å landsette 69 000 mann og etablere et sterkt brohode ved Anzio. Samtidig hadde tyskerne hatt tid til å bringe inn forsterkninger, og de tyske troppene talte rundt 71 500 mann.
30. januar startet de allierte en offensiv for å bryte ut fra brohodet i nordøstlig retning. Samtidig angrep en mindre styrke på 810 mann byen Cisterna, i et forsøk på å besette denne ved hjelp av et overrumplingsangrep. Uten at de allierte var klar over det, var allerede Cisterna et oppsamlingsted for tyske forsterkninger, og angrepet ble knust. Bare sju menn fra angrepsstyrken kom seg tilbake til de allierte linjene.
Folkemordkonvensjonen

Konvensjon om forhindring og avstraffelse av forbrytelsen folkemord (engelsk: Convention on the Prevention and Punishment of the Crime of Genocide) er en FN-konvensjon vedtatt av FNs generalforsamling i desember 1948, og som trådte i kraft i januar 1951. Alle signatarstater pålegges å forhindre og straffe folkemord i krig og fredstid. 137 stater har til nå undertegnet konvensjonen.


== Definisjon ==
Konvensjonens artikkel 2 definerer folkemord som 

en hvilken som helst av de følgende handlinger som er begått i den hensikt å ødelegge helt, eller delvis, en nasjonal, etnisk, rasemessig eller religiøs gruppe som sådan:
a) å drepe medlemmer av gruppen;
b) å forårsake alvorlig legemlig eller sjelelig skade på medlemmer av gruppen;
c) bevisst å la gruppen utsettes for levevilkår som tar sikte på å bevirke dens fysiske ødeleggelse helt eller delvis;
d) å påtvinge tiltak som tar sikte på å forhindre fødsler innen gruppen;
e) med makt å overføre barn fra gruppen til en annen gruppe.
Artikkel 3 definerer de forbrytelsene som kan straffes med grunnlag i konvensjonen, nemlig:

a) folkemord;b) sammensvergelse om å begå folkemord;
c) direkte og offentlig oppfordring til å begå folkemord;
d) forsøk på å begå folkemord;
e) medvirkning til folkemord

Konvensjonen hadde til hensikt å forby handlinger som de Det tredje riket utførte mot jødene under andre verdenskrig. I det første utkastet til konvensjonen inneholdt definisjonen av folkemord også politiske drap, men Sovjetunionen og noen andre land motsatte seg at handlinger mot grupper med en felles politisk oppfatning eller sosial status skulle innlemmes.


== Bruk ==
Første gang konvensjonen ble brukt som rettsgrunnlag var 2. september 1998, da det internasjonale rettstribunalet for Rwanda fant Jean-Paul Akayesu – tidligere borgermester i en småby i Rwanda – skyldig i ni tilfelle av folkemord. To dager seinere ble Jean Kambanda som første statsminister tiltalt for folkemord på grunn av sin rolle under folkemordet i Rwanda.
Den første staten som ble tiltalt etter konvensjonen, var Serbia. Den internasjonale domstolen frikjente 26. februar 2007 Serbia for direkte deltakelse i folkemord under krigen i Bosnia, men slo samtidig fast at myndighetene i Beograd brøt internasjonal lov ved ikke å forhindre Srebrenica-massakren, og ved ikke å utlevere personer anklaga for folkemordet på bosniske muslimer til Det internasjonale krigsforbrytertribunalet for det tidligere Jugoslavia.


== Eksterne lenker ==
(en) Konvensjonsteksten
New Zealand 2. divisjon

Den 2. New Zealanddivisjon var New Zealands hovedhæravdeling under andre verdenskrig. Kommandert av Bernard Freyberg kjempet den Midtøsten og Italia fra 1940 til 1945. Blant annet deltok den under felttoget i Hellas, slaget om Kreta, slaget ved El Alamein, slaget om Monte Cassino og den allierte våroffensiven i 1945.
Søren Østergaard

Søren Østergaard (født 11. mai 1957) er en dansk skuespiller og gjøgler. Han er mest kjent som komiker, spesielt i hans egen variant av sirkusbegrepet under navnet Zirkus Nemo.


== Biografi ==
Søren Østergaard ble utdannet skuespiller på Statens Teaterskole i København i 1980. Siden har han opptrådt i mange sammenhenger, men har særlig laget  improvisasjoniske teaterformer, revy, varieté og sin egen spesielle utgave av sirkus. Han ble blant annet kjent for å lage teatersport, som en overgang ble sendt på TV under tittelen "Så hatten passer", og seinere har han i et par omganger forsøkt seg som sirkusdirektør. Første forsøk var sammen med Flemming Jensen, men det ble en økonomisk fiasko. Andre forsøk har imidlertid været en stor suksess i flere sesonger i form av Zirkus Nemo, hvor hans faste partner er Anders Lund Madsen. Han har også laget varianter som varietéforestillinger spesielt sammen med Sidse Babett Knudsen.
Men han opptrer også i de mer alvorlige roller, for eksempel i et par Nils Malmros-filmer og også i TV-serien Landsbyen.
Han er gift med kollegaen Lisbet Lundquist.


== Filmografi (utvalg) ==


=== Spillefilmer ===
2011 – Undskyld jeg forstyrrer
2002 – At kende sandheden
2000 – Pyrus på pletten
1996 – Ernst & lyset
1995 – Operation Cobra
1993 – Det skaldede spøgelse
1992 – Kærlighedens smerte
1991 – Høfeber (film)
1990 – Sirup
1990 – Camping
1989 – Walter & Carlo i Amerika
1989 – Århus by Night
1988 – Jydekompagniet
1988 – Guldregn
1988 – Skyggen af Emma
1986 – Flamberede hjerter


=== Tv-produksjoner ===
2000 – Pyrus i Alletiders Eventyr
1997 – Alletiders julemand
1993 – Andersens julehemmelighed
1992 – Gøngehøvdingen (tv-serie)
1991 – Landsbyen


== Hedersbevisninger og priser ==
2006 – Harlekin Prisen
1993 – Bodilprisen for beste mannlige hovedrolle i filmen Kærlighedens smerte
1993 – Robertprisen for årets mannlige hovedrolle i filmen Kærlighedens smerte


== Referanser ==


== Eksterne lenker ==
(en) Søren Østergaard – kategori av bilder, video eller lyd på Commons 
(en) Søren Østergaard på Internet Movie Database 
(sv) Søren Østergaard i Svensk Filmdatabas 
(da) Søren Østergaard på Filmdatabasen 
(da) Søren Østergaard på danskefilm.dk 
(da) Søren Østergaard på danskfilmogtv.dk 
(fr) Søren Østergaard på Allociné 
(en) Søren Østergaard på AllMovie 
(en) Søren Østergaard hos The Movie Database 
(da) Søren Østergaard hos danskefilmstemmer.dk
Frankrikes Grand Prix

Frankrikes Grand Prix (fransk: Grand Prix de France) var et Formel 1-løp som, med unntak av i 1955, ble arrangert hvert år fra 1950 til 2008. 
Løpet ble igjen satt på kalenderen i fra 2018 til 2022, med unntak av 2020 da løpet ble avlyst pga. Covid-19-pandemien. 
Frankrikes Grand Prix 2022 forblir det siste løpet fra Frankrike ettersom landet ikke fikk ny kontrakt for 2023-sesongen og fremover. Dette for å gjøre plass til Qatars Grand Prix, Las Vegas Grand Prix som nye løp, og Kinas Grand Prix som kommer tilbake etter Covid-19-pandemien. Disse skal på 2023-kalenderen og med kun mulighet med 24 løp må Frankrikes Grand Prix gå.


== Vinnere av Frankrikes Grand Prix ==


== Referanser ==


== Eksterne lenker ==
Offisielt nettsted 
(en) French Grand Prix – kategori av bilder, video eller lyd på Commons
Wayne Morse

Wayne Lyman Morse (1900–1974) var en amerikansk jurist og politiker og senator fra Oregon.
Morse begynte sin politiske karriere hos Rebublikanerne i 1945, men meldte seg ut av partiet i 1952 i protest mot Richard Nixon. Han var derfra uavhengig kandidat helt til han i 1955 gikk over til Demokratene. Morse huskes best for at han var den ene av de to senatorene som stemte mot Gulf of Tonkin Resolution, en resolusjon som gav USAs regjering fullmakt til å angripe Vietnam og dermed utløse Vietnamkrigen (den andre var Alaska-senatoren Ernest Gruening). Morse markerte seg som en av de argeste kritikerne av USA krigføring i Vietnam.Hans politiske karriere ble i 1999 portrettert i dokumentarfilmen The Last Angry Man: The Story of America's Most Controversial Senator, av Christopher Houser and Robert Millis.


== Referanser ==


== Eksterne lenker ==
(en) Wayne Lyman Morse – kategori av bilder, video eller lyd på Commons 
(en) Wayne Morse hos Amerikas forente staters kongress' biografiske kartotek 
(en) Wayne Morse hos American National Biography
Hakkebrett

Hakkebrett er et strengeinstrument med strenger som strekker seg over en trapesoidisk resonansbunn. Instrumentet settes normalt på skrå på et platå foran musikeren, som bruker små mokkere (kalt for hammer) i hver hånd til å slå på strengene.
Mount Arayat

Mount Arayat er en inaktiv vulkan på 1026 moh på den filippiniske hovedøy Luzon. Det er ikke kjent når den sist hadde utbrudd, men det var antakelig i holocentiden.
Vulkanen befinner seg på et flatt jordbruksområde i bykommunen Arayat i provinsen Pampanga. 16 km vest for Arayat ligger Angeles City og den tidligere amerikanske flybasen Clark Air Base; vulkanen Pinatubo er ytterligere 16 km vestenfor der.
To stier leder opp til Arayas topp. En fører fra byen Arayat gjennom Mount Arayat National Park til Peak 1. Fra Peak 1 har man utsikt over det sentrale Luzon med elven Pampanga, Zambalesfjellene og Bataan i vest, og fjellene i Sierra Madre i øst. Peak 2 løper fra Magalang.


== Eksterne lenker ==
Mount Arayat i Global Volcanism Program
Neritimorpha

Neritimorpha er bløtdyr, og en gruppe snegler som lever i saltvann  (marine). 


== Systematisk inndeling ==
Neritimorpha er en type forgjellesnegler. Forgjellesnegler er en parafyletisk gruppe, og artene i den har blitt plassert i andre monofyletiske grupper. 
Inndelingen inkluderer familiegrupper som er utdødde, basert på funn av fossiler.  De er merket med †.
Denne inndelingen følger Bouchet, P. & Rocroi, J.-P. 2005.  

Neritimorpha [= Neritopsina] 
«Neritomorpha»
overfamilie ??
† familie Craspedostomatidae
† familie Pragoscutulidae
overfamilie Nerrhenoidea
† familie Nerrhenidae
overfamilie Oriostomatoidea
† familie Oriostomatidae
† familie Tubinidae
overfamilie Palaeotrochoidea
† familie Palaeotrochidae
overfamilie Platyceratoidea
† familie Platyceratidae
Cyrtoneritimorpha
overfamilie ??
† familie Orthonychiidae
† familie Vltaviellidae
Cycloneritimorpha
overfamilie Helicinoidea
familie Helicinidae
† familie Dawsonellidae
† familie Deaniridae
familie Neritiliidae
familie Proserpinellidae
familie Proserpinidae
overfamilie Hydrocenoidea
familie Hydrocenidae
overfamilie Neritoidea
familie Neritidae
familie Phenacolepadidae
† familie Pileolidae
overfamilie Neritopsoidea
familie Neritopsidae
† familie Cortinellidae
† familie Delphinulopsidae
† familie Plagiothyridae
† familie Pseudorthonychiidae
familie Titiscaniidae
overfamilie Symmetrocapuloidea
† familie Symmetrocapulidae


== Kilder ==
Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. Classification and Nomenclator of Gastropod Families. Malacologia (vol. 47) 1-2. side  1-397.


== Eksterne lenker ==
(en) Neritimorpha – oversikt og omtale av artene i WORMS-databasen 
(sv) Neritimorpha hos Dyntaxa 
(en) Neritimorpha hos Fossilworks 
(en) Neritimorpha hos NCBI 
(en) Kategori:Neritimorpha – bilder, video eller lyd på Wikimedia Commons 
Neritimorpha – detaljert informasjon på Wikispecies
Kennesaw State University

Kennesaw State University er et delstatseid universitet i Kennesaw i Cobb County i delstaten Georgia, USA – 32 km nord for Atlanta. Det ble grunnlagt i 1963 og inngår i University System of Georgia. I 1976 ble det et 4-årig college, og mastergradsprogram startet opp innen business og lærerutdanning i 1985. Dagens navn ble gitt fra 1996.
De viktigste fagretningene er business, lærerstudier og sykepleie. Første doktorgradsprogram startet innen lærerutdanningen i 2007.
Ved Kennesaw State var det 19 854 studenter i 2006, og 1 003 vitenskapelig ansatte. Skolepengene høsten 2006 var US$ 3 266 for studenter folkeregistrert i Georgia – det er blant de laveste skolepengene ved amerikanske universiteter eller college. Lærertettheten er også relativt lav, med én vitenskapelig ansatt per 19,8 studenter (ved de «beste» universitetene er tettheten oppe i 1:9).


== Referanser ==


== Eksterne lenker ==
(en) Offisielt nettsted 
(en) Kennesaw State University – kategori av bilder, video eller lyd på Commons
Heterobranchia

Heterobranchia er bløtdyr, og en stor gruppe snegler som lever både i saltvann  (marine), ferskvann og på land. 


== Systematisk inndeling ==
Disse artene var tidligere plassert i gruppene forgjellesnegler og bakgjellesnegler. Gruppen forgjellesnegler er idag regnet som en parafyletisk gruppe, mens bakgjellesnegler er en monofyletisk gruppe. 
Inndelingen inkluderer familiegrupper som er utdødde, basert på funn av fossiler.  De er merket med †.
Denne inndelingen følger Bouchet, P. & Rocroi, J.-P. 2005.  

Heterobranchia
Heterostropha / lavere Heterobranchia
bakgjellesnegler, Opisthobranchia
boblesnegler (Cephalaspidea)
skallbærende vingesnegler,   Thecosomata
skalløse vingesnegler,  Gymnosomata
Aplysiomorpha
Sacoglossa
Umbraculida
Nudipleura
Acochlidiacea
Cylindrobullida
lungesnegler, .Pulmonata


== Kilder ==
Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. Classification and Nomenclator of Gastropod Families. Malacologia (vol. 47) 1-2. side  1-397.


== Eksterne lenker ==
(en) Heterobranchia – oversikt og omtale av artene i WORMS-databasen 
(en) Heterobranchia i Encyclopedia of Life 
(no) Heterobranchia hos Artsdatabanken 
(en) Heterobranchia hos Fauna Europaea 
(en) Heterobranchia hos Fossilworks 
(en) Heterobranchia hos NCBI 
(en) Kategori:Heterobranchia – bilder, video eller lyd på Wikimedia Commons 
Heterobranchia – detaljert informasjon på Wikispecies
Kent State University

Kent State University er et delstatseid, forskningsbasert universitet med hovedcampus i Kent i delstaten Ohio, USA. Det ble grunnlagt 1910 som Kent State Normal School, med fokus på lærerutdanning. I 1935 fikk det universitetsstatus og ble gitt dagens navn. Det er det største campus-universitetet i nordøstre Ohio, og sikter inn mot studenter med faglige ambisjoner.

Den 4. mai 1970 fikk universitetet stor oppmerksomhet i nyhetsmedia da Nasjonalgarden rykket inn og åpnet ild mot studenter som protesterte mot Vietnamkrigen, og drepte fire.Ved Kent State var det i alt 22 697 studenter i høstsemesteret 2006 ved Kent Campus, men i alt 34 056 studenter tilsammen ved alle ni campuser i delstaten. Antall vitenskapelig ansatte var samme år 1 449, men om lag 2 250 ved alle campuser tilsammen. Det ble innkrevd US$ 8 430 i skolepenger i 2006 for studenter som var folkeregistrert i Ohio. Skolepengene ligger i det øvre sjiktet blant offentlige universiteter i USA.
Studentene er i uvanlig stor grad hvite, bare 10,3 % tilhører en etnisk minoritet, med afroamerikanere som den største gruppen.


== Studiesteder ==
Det er 9 campuser under Kent State, alle i nordøstre Ohio, med følgende omtrentlige studenttall 2006-07:

1 KSU Kent, ved Cuyahoga River – 22 500
2 KSU Ashtabula, ved Eriesjøen – 1 500
3 KSU East Liverpool, ved Ohio River – 1 000
4 KSU Geauga, i Burton – 1 000
4.1 KSU Geauga Twinsburg Center – 200
5 KSU Salem, i Salem – 1 250
6 KSU Stark, ved AkronCanton Regional Airport – 3 850
7 KSU Trumbull i Warren – 2 100
8 KSU Tuscarawas, i New Philadelphia – 2 050Ved Kent State kan man studere ved ett av følgende colleges:

College of Architecture and Environmental Design
College of Arts (mote- og kunststudier)
College of Arts and Sciences
College of Business Administration
College of Communication and Information
College of Education, Health, and Human Services
College of Nursing
College of TechnologyUniversitetet har også interdisiplinære programmer og et Honors College for ekstra motiverte og talentfulle studenter.
Kent State University Library har avdelinger på hvert campus, og hadde i alt 2 715 986 titler i 2006.


== Referanser ==


== Eksterne lenker ==
(en) Offisielt nettsted 
(en) Kent State University – kategori av bilder, video eller lyd på Commons 
Kent State University Flash Facts 2004-2005
Kent State University Flash Facts Fall 2007